tunka

ni'o lo tunka goi ko'a cu girzu ratni li reso fi'o sinxa la'o xy. Cu xy. .i ko'a cu frili tcena jinme sekai le ka mutce xamgu dikca frili bo muvdu gi'e selpli fi lo dinju marji .e lo dikca muvdu pluta .e lo mixre spisa

 ralju steci 

ni'o ko'a cu xunre skari jinme fi'o barda le ka dikca je kelvo ke pagre bo curmi parbi kei lo curve jinme fi'o kelvo le kumfa to lo pa jinme poi ke'a zmadu ko'a cu rijno toi .i ko'a cu ralte lo steci skari ri'a le du'u ko'a minra lo xunre ja narja gusni gi'e cokcu lo drata skari fi'o nenri lo viska kuspe velboxna ri'a lo nejni cokcu kantu stura

 gundi terpilno 

ni'o ko'a cu selpli le dicyca'a .e le stura mi'irlarcu .e le zdadai

 jmive terpilno 

ni'o ko'a cu sarcu befeleza'i pluja spati ja danlu be'o jmive mivselratni

ni'o so'o le danlu cu pilno le tunka ratni le pu'u bevri le kijno ne'i le blanu ciblu

 xukmi ckaji 


ni'o le kampu tunka kijytcini cu selcmi le mecysto tunka pamei kijytcini no'u la'o xy. Cu+ xy. .e le zmasto tunka remei kijytcini no'u la'o xy. Cu2+ xy. .ije le tunka cimei kijytcini .e le tunka vomei kijytcini cu rirci

ni'o le tunka tabjolkijno cu cafne jinsfe xukmi gi'e crino .i le tunka kijyjolsliri cu ledmroxa'i

ni'o le kijyjolreltunka .e le relkijyjoltunka cu tunka joi kijno xukmi

 citri 

ni'o lo tcesau misro prenu cu facki ledu'u jmina le cmalai tinci le tunka leza'i le jalge jinme noi ke'a cu ransu cu zmadu le cuvytunka fileka frili le montisna .i lo tcesau xespre cu selsau lo lastu noi ke'a cu jimxre lo tunka .e lo zinki

 terkunra 

ni'o le rartunka cu cmima le rarfau jinme cau le selratyjmina .iji'a ko'a cu faurfa'i nenri la .malykait. .a la .azurait. .a la .tcalkopairait. .a la .bornait. .a la .kovelrait. .a la kuprait.

ni'o ralju ke tunka selkunra pruce selgu'e la .tcelis. .e le mergu'e .e le bidgu'e .e le sralogu'e .e la .perus. .e le rukygu'e .e le kadnogu'e .e le jugygu'e .e la .polskas. .e la .kazaksten. .e la mexygu'e

 teryratni 

ni'o le rarna tunka cu selcmima re le stodi teryratni no'u la'o xy. 63Cu xy. .e la'o xy. 65Cu xy. .ijeku'i reze le tolstodi teryratni cu zasti

 kanro joi javni steci 

ni'o ro da poi tunka xukmi cu sruma vindu .imu'a li cino cu selgra le tunka sliri joi vomeikijno fi'o kakne le re'armrobi'o .i 1pi5 bi'i 2pi0 le milgra cu fadni le ka stidi snura tunka likdenmi ne'i le pixyjau .i lo tunka cu ka'erjimte le me la'o gy. dihydrophil hydratase gy. lanbi xumfra bixsutgau noi ke'a cu sidju pruce le cibla selci pagbu

ni'o le tunka cu simsa le .arseniko vidfau le vidfau ka bilma le selratni befva'u je vrusi .e le tolji'i .e le toltro xadmu'u .e le gasyfli

Category:selratni
Category:si'irjinpoi
Category:binjinpoi
Category:jinme
Category:sligu
Category:mivysa'u selratni
Category:gismu